Vit gleða okkum til enn eitt hugnaligt Sambindingarkvøld týskvøldið 27. september kl. 1930–2130. Andreea bjóðar vælkomin, og hevur bjóðað Lone Grønborg úr Danmark við. Lone fer at siga frá um virki sítt Inniluft Tænastuna. Og møguliga kemur David Im úr Suðurkorea, sum er integratiónssamskipari á Útlendingastovuni, at presentera og greiða frá um nýggja bóklingin New to the Faroe Islands. Vit bjóða kaffi, te og køkur. Øll eru vælkomin-vit síggjast! Kom og les og lurta e-bøkur og ljóðbøkur frá bókasavninum Soleiðis gert tú: 1. Far inn á www. eReolenGo. dk ella tak niður eReolen GO! -appina í App Store ella Google Play. 2. Logga á við tínum lánaranummari og loynitali. Minst til at velja Býarbókasavnið í skránni yvir bókasøvn. 3. Leita fram eina góða e-bók ella ljóðbók–trýst á "Lån", síðani kanst tú lesa ella lurta. Vit gleða okkum til enn eitt hugnaligt Sambindingarkvøld týskvøldið 13. september kl. 19.30–21.30. English version at the bottom of this text Hesa ferð vitja Lailu av Reyni og Zuenna og Lynah úr Kenya, sum eru komnar til Føroya at undirvísa á Glasi. Eisini kemur Matthew Workman, journalistur úr USA, framvið. Matthew hevur framleitt the Faroe Islands Podcast seinastu 7 árini. Jógvan, sum herfyri gav út LOVE THAT YOU LOVE, framførir nøkur løg. Vit bjóða kaffi, te og køkur. Øll eru vælkomin-vit síggjast! Filmsdagar í Felag verða í døgunum 7.-11. september. Í hesum sambandi skipar Býarbókasavnið fyri fyrilestri um heimskenda leikstjóran Wim Wenders, sum var í Føroyum herfyri og gjørdi upptøkur til filmin Submergence. Tá filmurin verður sýndur næsta ár, fara fólk úti í heimi sum aldri áður at varnast Føroyar sum filmsland. Men hvør er Wenders? Hetta fara Súsanna Sørensen, Pætur Marjunarson Dahl og Birgir Kruse at greiða okkum frá mikukvøldið 7. september kl. 18.30.